Diari Oficial de la Generalitat Valenciana


Sumari del DOGV 7412, del 27-11-2014 (2014/10670)

RESOLUCIÓ de 17 de novembre de 2014, de la consellera de Benestar Social, per la qual s'incrementen els crèdits que han de finançar les ajudes convocades mitjançant l'Orde 2/2014, de 12 de febrer, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2014 (línia T2735).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10271


Data del document
:   17-11-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de novembre de 2014, de la consellera de Benestar Social, per la qual s'incrementen els crèdits que han de finançar les ajudes convocades mitjançant l'Orde 2/2014, de 12 de febrer, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2014 (línia T2735). [2014/10025]  
Mitjançant l'Orde 2/2014, de 12 de febrer (DOCV 7216, 18.02.2014), de la Conselleria de Benestar Social, es regulen les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, es fa pública la seua convocatòria per a l'any 2014, i es dóna publicitat als crèdits i a les línies de subvenció destinades al finançament de les ajudes regulades per esta orde.  
En estos moments hi ha disponibilitat pressupostària en la línia T2735, «Prestacions econòmiques individuals (PEI) - Atenció institucionalitzada persones amb discapacitat o amb malaltia mental», que permet incrementar el finançament de l'esmentada orde.  
Per tant, i fent ús de les facultats que em conferixen l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social (DOCV 7190, 13.01.2014), resolc:  
  
Primer  
Incrementar la quantia dels crèdits destinats a finançar les ajudes regulades i convocades per l'Orde 2/2014, de 12 de febrer (DOCV 7216, 18.02.2014), de la Conselleria de Benestar Social, per la qual es regulen les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, es fa pública la seua convocatòria per a l'any 2014, i es dóna publicitat al crèdit pressupostari resultant i a la línia de subvenció que s'indica a continuació, a càrrec del programa pressupostari 313.40, Integració Social de Persones amb Discapacitat.  
  
Denominació: PEI - Atenció institucionalitzada persones amb discapacitat o amb malaltia mental.  
Línia de subvenció: T2735.  
Consignació pressupostària inicial: 6.138.132,14 euros.  
Consignació pressupostària actual: increment de 805.307,73 euros, que passen de 6.138.132,14 euros a 6.943.439,87 euros.  
Procedència i quantia dels fons:  
Propis no condicionats: 6.43.439,87 euros.  
  
Segon  
Publicar la present resolució en el Diari Oficial de la Comunitat Valenciana.  
  
València, 17 de novembre de 2014.- La consellera de Benestar Social: Asunción Sánchez Zaplana.